**У С Т А В**

**НА НАРОДНО ЧИТАЛИЩЕ “АРАРАТ - 2001”**

**ГРАД ХАСКОВО**

**ГЛАВА ПЪРВА**

**ОБЩИ ПОЛОЖЕНИЯ**

 Чл. 1. Народно читалище “Арарат - 2001” – гр. Хасково, основано през 2001 г. е самоуправляващо се българско културно – просветно сдружение на населението от Община Хасково, изпълняващо и държавни културно – просветни задачи, обединяващо основно български граждани с арменски произход и техните симпатизанти, които на територията на гр. Хасково са около 500 души.

 Чл. 2. Народно читалище “Арарат - 2001” е не политическа организация и в неговата дейност могат да вземат участие всички физически лица без оглед на ограничения на възраст и пол, политически и религиозни възгледи и етническо самосъзнание.

 Чл. 3. Читалище „Арарат – 2001” работи в тясно взаимодействие с училища, културни институти, обществени организации и с други такива, извършващи културно – просветна работа, за осъществяване на обществено полезна дейност.

 Чл. 4. Читалище „Арарат – 2001” поддържа отношения на сътрудничество и координация с държавните органи и организации, на които законите възлагат определени задължения в областта на просветата и културата.

 Чл. 5. Народно читалище “Арарат - 2001” е юридическо лице с нестопанска цел, действащо на основание на Закона за юридическите лица с нестопанска цел, при спазване на основните изисквания на Закона за народните читалища.

 Чл. 6. Народно читалище “Арарат – 2001 ” има седалище и адрес на управление : град Хасково – 6300, община Хасково, област Хасково, ул. “Добруджа” № 11.

**ГЛАВА ВТОРА**

**ЦЕЛИ И ЗАДАЧИ**

 Чл. 7. Дейността на Народно читалище “Арарат - 2001” е насочена за постигане на следните цели и задачи:

1. Развитие и обогатяване на културния живот, социалната и образователната дейност в град Хасково.
2. Запазване и популяризиране на обичаите и традициите на българските граждани с арменски произход от гр. Хасково, преплитането им с традициите на българската култура и тяхното вписване в новите условия и начин на живот.
3. Разширяване знанията на своите съграждани и приобщаването им към ценностите и постиженията на науката, изкуството и културата и тяхната по-пълна интеграция.
4. Създаване на условия за развитието и изявата на творческите способности на младото поколение.
5. Възпитаване в дух на демократизъм, родолюбие, общочовешка нравственост и утвърждаване на националното самосъзнание.
6. Осигуряване на достъп до информация.

 - 2 -

 Чл. 8. За постигане на целите и задачите по чл.7 Народно читалище “Арарат - 2001” извършва следните основни дейности:

1. Урежда и поддържа библиотеки, читални, фото-, фоно-, филмо- и видеотеки, както и създава и поддържа електронни информационни мрежи;
2. Развива и подпомага любителското художествено творчество.
3. Организира школи, кръжоци, курсове, клубове, кино- и видео показ, празненства, концерти, изложби, чествания и младежки дейности;
4. Събира и разпространява знания за родния край и неговата история;
5. Създава и съхранява музейни колекции съгласно Закона за културното наследство;
6. Извършва импресарска дейност и издава печатни материали съгласно действащите нормативни документи;
7. Предоставя компютърни и интернет услуги;

 Чл. 9. Народно читалище “Арарат - 2001” може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели и при това не разпределя печалба.

 Чл. 10. Народно читалище “Арарат - 2001” няма право да предоставя собствено или ползвано от него имущество възмездно или безвъзмездно за дейност на нерегистрирани по Закона за вероизповеданията религиозни общности и юридически лица с нестопанска цел на такива общности, за постоянно ползване от политически партии и организации, както и за други дейности, на председателя, секретаря, членовете на настоятелството и проверителната комисия включително и на членовете на техните семейства. Да не допуска действия, противоречащи на добрите нрави, национално самосъзнание и традиции, както на обществото така и на общността.

 Чл. 11. Народно читалище “Арарат - 2001” няма право да предоставя собствено или ползвано от него имущество възмездно или безвъзмездно за хазартни игри, нощни заведения и други дейности, не указани в неговия устав.

 Чл. 12. Народно читалище “Арарат – 2001” може да организира различни дейности и мероприятия на територията на Община Хасково, които в последствие да популяризира и в други общини с компактно арменско население и на други места, където бъде поканено да представя достиженията си, включително и извън страната, в това число участия в международни фестивали,конкурси, надпявания, хорови и театрални изпълнения и др. подобни, водещи до обогатяване и културен обмен, в името на общочовешките ценности по решение на настоятелството и след консултации с общинското ръководство.

 Чл. 13. Народно читалище “Арарат - 2001” може да се сдружава с други читалища за постигане на своите цели, за защита на своите интереси и представителството му пред държавните и обществени органи, за разработване на насоките за развитието му, за провеждане на съвместни дейности и инициативи.

**ГЛАВА ТРЕТА**

**ЧЛЕНСТВО И УПРАВЛЕНИЕ НА ЧИТАЛИЩЕ “АРАРАТ – 2001”**

 Чл. 14. Народно читалище “Арарат - 2001” – Хасково има регистрирани 150 /сто и петдесет/ дееспособни физически лица за членове, за развитие на своята дейност.

 Чл. 15. Членовете на читалището са : индивидуални, колективни и почетни.

 /1/ Индивидуалните членове са български граждани. Те биват действителни и спомагателни:

- 3 -

1. Действителните членове са лица, навършили 18 години, които участват в дейността на читалището и редовно плащат годишния си членски внос. Те имат право да избират и да бъдат избирани в ръководните органи на читалището, ако най-малко две години преди съответното отчетно - изборно събрание са били негови редовни членове. Членството се учредява с молба за членство до настоятелството, платен годишен членски внос и се продължава с акта на плащане на всеки следващ годишен членски внос;
2. Спомагателните членове са лица до 18 години, които нямат право да избират и да бъдат избирани; те имат право на съвещателен глас;

 /2/ Колективните членове съдействат за осъществяването на целите и задачите на Народно читалище “Арарат - 2001”, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно-просветни и любителски клубове и творчески колективи.

 /3/ Почетни членове на Народно читалище “Арарат - 2001” могат да бъдат български и чужди граждани с изключителни заслуги към читалището.

 /4/ Води се регистър на читалищните членове.

 Чл. 16. Членовете на Народно читалище „Арарат - 2001” са длъжни:

1. Да спазват устава на читалището;
2. Да плащат редовно определения членски внос;
3. Да пазят и обогатяват читалищното имущество;

 Чл. 17. Членството се прекратява:

 1. С писмено заявление на член в Народно читалище „Арарат - 2001”;

 2. Когато не е платен членският внос в рамките на календарната година;

 3. Когато общото събрание изключи читалищен член за грубо нарушение на устава, за поведение, уронващо доброто име на читалището, или за нанесени стопански или финансови щети в особено големи размери;

 Чл. 18. Органи на читалището са: Общото събрание, Настоятелството и Проверителната комисия.

 Чл. 19. Върховен орган на читалището е общото събрание, което се състои от всички членове на читалището, имащи право на глас.

 Чл. 20. /1/ Редовното Общо събрание на Народно читалище „Арарат -2001” се свиква най-малко веднъж годишно, като Отчетно. Извънредно общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането Проверителната комисия или една трета от членовете на читалището с право на глас могат да свикат Извънредно общо събрание от свое име.

 /2/ Поканата за събранието трябва да съдържа дневния ред, датата, часа и мястото на провеждането му и кой го свиква. Тя се обявява в един от местните всекидневници, както и в някои от вестниците – „Вахан”, „Ереван” и др. Същата може да бъде получена и срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в община Хасково се залепва поканата за събранието, с което се счита, че оповестяването е направено.

- 4 -

 /3/ Седем дни преди датата, за която е насрочено общото събрание, се спира приемането на годишния членски внос, който продължава след изтичане на четиринадесетдневен срок от датата на провеждане на събранието.

 /4/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при Редовно общо събрание и не по-малко от половината плюс един от членовете при Извънредно общо събрание.

 Чл. 21. /1/ Общото събрание на читалището има следните компетенции:

1. Изменя и допълва устава;

2. Избира и освобождава членовете на настоятелството, проверителната комисия и председателя;

1. Приема вътрешните актове, необходими за организацията на дейността на читалището;
2. Изключва членове на читалището;
3. Определя основни насоки на дейността на читалището;
4. Взема решение за членуване или за прекратяване на членството в читалищно сдружение;
5. Приема бюджета на читалището;
6. Приема годишния отчет до 30 март на следващата година;
7. Определя размера на членския внос;
8. Отменя решения на органите на читалището;
9. Взема решения за откриване на клонове на читалището след съгласуване с общината;
10. Взема решение за прекратяване на читалището;
11. Взема решение за отнасяне до съда на незаконосъобразни действия на ръководството или отделни читалищни членове;

 /2/ Решенията на Общото събрание са задължителни за другите органи на читалището.

/3/ Решенията по чл.20, ал.1, т.1, 4, 10, 11, и 12 се вземат с мнозинство най-малко две трети от всички членове или от присъстващите, при липса на кворум и провеждането му при условията на чл.20, ал.3. Останалите решения се вземат с мнозинство повече от половината от присъстващите членове.

 /4/ Две трети от членовете на Общото събрание на читалището могат да предявят иск пред компетентния съд за отмяна на решение на Общото събрание, ако то противоречи на закона и устава.

 /5/ Искът се предявява в едномесечен срок от узнаването на решението, но не по-късно от една година от датата на вземане на решение.

 /6/ Прокурорът може да иска от компетентния съд да отмени решение на Общото събрание, което противоречи на закона и устава, в едномесечен срок от узнаване на решението, но не по-късно от една година от датата на вземане на решение.

 Чл. 22. /1/ Изпълнителен орган на читалището е Настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

 /2/ Настоятелството има следните компетенции:

 1. Свиква общото събрание;

2. Осигурява изпълнението на решенията на общото събрание;

3. Подготвя и внася в общото събрание проект за бюджет на читалището и утвърждава щата му;

- 5 -

4. Подготвя и внася в общото събрание отчет за дейността на читалището;

5. Назначава секретаря на читалището и утвърждава длъжностната му характеристика;

6. Изготвя годишния отчет за приходите и разходите, който се приема от общото събрание;

7. Представя отчета за изразходваните от бюджета средства в общината.

 /3/ Настоятелството взема решение с мнозинство повече от половината на членовете си.

 Чл. 23. /1/ Председателят на читалището е член на Настоятелството и се избира от Общото събрание за срок до 3 години.

 /2/ Задължения на Председателя:

1. Организира дейността на читалището съобразно закона, устава и решенията на общото събрание;
2. Представлява читалището;
3. Свиква и ръководи заседанията на настоятелството и председателства общото събрание;
4. Отчита дейността си пред настоятелството;
5. Сключва и прекратява трудовите договори със служителите съобразно бюджета на читалището и въз основа решение на настоятелството;
6. Представя ежегодно в срок до 10 ноември на кмета на общината предложения за своята дейност през следващата година, въз основа на които общинският съвет приема годишна програма за развитие на читалищната дейност в общината; за изпълнението й читалището сключва финансово обезпечени договори с кмета на общината.
7. Представя ежегодно до 31 март пред кмета на общината и общинския съвет доклад за осъществените читалищни дейности в изпълнение на годишната програма за развитие на читалищната дейност в общината, приета от общинския съвет и за изразходваните от бюджета средства през предходната година, който се обсъжда от общинския съвет на заседание с участието на представител на читалището.

 Чл. 24. / 1/ Секретарят на читалището има следните задължения:

1. Организира изпълнението на решенията на Настоятелството, включително решенията за изпълнението на бюджета;
2. Организира текущата основна и допълнителна дейност;
3. Отговаря за работата на щатния и хонорувания персонал;
4. Представлява читалището заедно и поотделно с Председателя.

 /2/ Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на читалището;

 Чл. 25. /1/ Проверителната комисия се състои най-малко от трима членове, избрани за срок до 3 години.

 /2/ Членове на Проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.

 /3/ Проверителната комисия осъществява контрол върху дейността на Настоятелството, Председателя и Секретаря на читалището по спазване на закона, устава и решенията на Общото събрание.

 - 6 -

 /4/ При констатирани нарушения Проверителната комисия уведомява общото събрание на читалището, а при данни за извършено престъпление - и органите на прокуратурата.

 Чл. 26. Не могат да бъдат избирани за членове на Настоятелството, на Проверителната комисия и за Секретари лица, които са осъждани на лишаване от свобода за умишлени престъпления от общ характер.

 Чл. 27. Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**ГЛАВА ЧЕТВЪРТА**

 **ИМУЩЕСТВО И ФИНАНСИРАНЕ НА НАРОДНО ЧИТАЛИЩЕ „АРАРАТ – 2001”**

 Чл. 28. Имуществото на Народно читалище „Арарат - 2001” се състои от сграда и обзавеждане, предоставени му за ползване от общинския съвет безвъзмездно и безсрочно по реда на Закона за общинската собственост, така също и от собствена материална база, дарена на читалището или придобита със средства от собствена дейност.

 Чл. 29. Читалището набира средства от следните източници:

1. Членски внос;
2. Платена културна, културно-просветна и информационна дейност;
3. Такси за участие в курсове, школи, кръжоци и други форми на обучение , организирани от читалището;
4. Субсидия от държавния и общинския бюджети;
5. Наеми от движимо и недвижимо имущество;
6. Дарения и завещания;
7. Други приходи.

 Чл. 30. С решение на общинския съвет читалището може да се финансира допълнително над определената за него годишна субсидия със средства от собствените приходи на общината. Гласуваната от общинския съвет субсидия не може да се отклонява от общината за други цели.

 Чл. 31. Предвидените по държавния и общинския бюджет средства за читалищна дейност се разпределят от комисия с участието на представител на общината, представител на Народно читалище „Арарат - 2001”, на читалищата на общината, и се предоставят на читалището за самостоятелно управление.

 Чл. 32. При недостиг на средства за ремонта и поддръжката на читалищната сграда средствата се осигуряват от общинския съвет.

 Чл. 33. /1/. Читалището не може да отчуждава недвижими вещи и да учредява ипотека върху тях.

 /2/ Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.

 Чл. 34. Недвижимото и движимото имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

 - 7 -

**ГЛАВА ПЕТА**

**ПРЕКРАТЯВАНЕ**

 Чл. 35. /1/ Народно Читалище „Арарат - 2001” може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. Дейността му противоречи на закона, устава и добрите нрави;
2. Имуществото му не се използва според целите и предмета на неговата дейност;
3. Е налице трайна невъзможност читалището да действа или не развива дейност за период две години, за което министърът на културата изпраща сигнал до прокурора;
4. Не е учредено по законния ред;

5. Е обявено в несъстоятелност.

 /2/ Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

 /3/ Прекратяването на читалището по искане на прокурора се вписва служебно.

 Чл. 36. За неуредените в Закона за Народните читалища случаи се прилага Закона за юридическите лица с нестопанска цел.

**ГЛАВА ШЕСТА**

 **ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

 Чл. 37. Народно читалище „Арарат - 2001” има кръгъл печат с надпис с годината на основаването му.

 Чл. 38. Празници на Народно читалище „Арарат - 2001” са 24 април – Ден на геноцида над арменския народ, 24 май – Ден на българската просвета и култура, 28 май – Ден на Независимостта на Армения, 1 ноември – Ден на народните будители и всички официални национални празници.

 Чл. 39. За всички неуредени в този устав случаи се прилагат Законът за народните читалища и Законът за юридическите лица с нестопанска цел.

 Настоящият устав бе приет на Общо събрание на Народно читалище „Арарат - 2001” на 04 май 2012 година.

Отчет

на дейността читалището за 2018 година

**Концертна, конкурсна дейност, изложби, фестивали и други:**

1. Коледен празник с участието на децата от арменското училище.

Дата:06.01.2018 г. Място: Дом на арменската общност

Начало: 17.00 часа

1. Участие на децата от неделното арменско училище в световната инициатива за рецитиране на стихове на Силва Габудикян по случай международния ден на майчиния език.

Дата: 21.02.2018 г. Място: Дом на арменската общност

Начало: 18.00 часа

1. „Залових снаха си“ - гостува пловдивския театрален състав в гр. Хасково.

Дата: 24.02.2018 г. Място: Младежки център гр. Хасково

Начало: 17.00 часа

1. Осмо мартенско тържество.

Дата: 19.03.2018 г. Място: Дом на арменската общност

Начало: 11.00 часа

1. Годишно отчетно изборно събрание на Народно Читалище „Арарат – 2001”.

Дата: 25.03.2018 г. Място: Дом на арменската общност

Начало: 11.00 часа

1. „Велики четвъртък” – оцветяване на великденските яйца от децата.

Дата: 29.03.2018 г. Място: Дом на арменската общност

Начало: 16.00 часа

1. Премиера на пиесата „Хлапето“ на Ася Бакалова , представена от арменски театрален самодеен състав „Проф. Крикор Азарян“ гр. Хасково

Дата: 14.04.2018 г. Място: Младежки център гр. Хасково

Начало: 17.00 часа

1. Участие на хор „Гомидас” на Националната инициатива на български хоров съюз „България пее“ в гр. Димитровград

Дата: 19.04.2018 г. Място: гр. Димитровград

Начало: 17.00 часа

1. Откриване на клуб на пътешественика с еднодневна екскурзия до гр. Чирпан. Посещение на къщата – музей на П.К. Яворов и рецитал посветен на 103 години от Геноцида

Дата: 22.04.2018 г. Място: гр. Чирпан

Начало: 09.00 часа

1. Прожекция на филма „Обещанието”.

 Дата: 24.04.2018 г. Място: парк Кенана

 Начало: 17.00часа

1. Участие на хор „Гомидас” в концерт по случай 160 години ОНЧ „Заря”

 Дата: 12.05.2018 г. Място: ОНЧ „Заря”

Начало: 18.00 часа

1. Участие на танцов състав „Дзахигнер” и приятели в световната инициатива по повод 100 независима Армения „АриБариКочари”

Дата: 26.05.2018 г. Място: Дом на арменската общност

Начало: 18.00 часа

1. Спортен празник за малки и големи на Кенана

Дата: 27.05.2018 г. Място: парк Кенана

Начало: 10.00 часа

1. Закриване на художествено – творческия сезон на хор „Гомидас”.

Дата: 08 - 10.06.2018 г. Място: Сърница

Начало: 9.00 часа

1. Закриване на творческия сезон на театралния и танцовия състав, и арменското неделно училище и честване на Вартавар

Дата: 07 - 08.07.2018 г. Място: Перперешка река

Начало: 9.00 часа

1. Откриване на творческия сезон на театралния състав

Дата: 11.09.2018 г. Място: Дом на арменската общност

Начало: 18.00 часа

1. Участие на децата от неделното арменско училище в инициативата „Стара хартия за нова книга”

Дата: 10.09.2018 г. Място: гр. Хасково

Начало: 11.00 часа

1. Откриване на творческия сезон на хор „Гомидас”

Дата: 01.10.2018 г. Място: Дом на арменската общност

Начало: 18.00 часа

1. Откриване на творчески сезон на танцов състав „Дзахигнер”

Дата: 05.10.2018 г. Място: Дом на арменската общност

Начало: 18:00 часа

1. Откриване на неделното арменско училище.

Дата: 07.10.2018 г. Място: Дом на арменската общност

Начало: 11:00 часа

1. Премиера на „Кахакаварутян вънаснеръ” на театралния състав и коктейл по повод 80 – тия рожден ден на състава

Дата: 27.10.2018 г. Място: Младежки център гр. Хасково

Начало: 16:00 часа

1. Представяне на пиесата „Хлапето” на арменски театрален самодеен състав „Проф. Крикор Азарян” в гр. Пловдив.

 Дата: 03.11.2018 г. Място: гр. Пловдив

 Начало: 17:00 часа

1. Представяне на пиесата „Хлапето” на арменски театрален самодеен състав

 „Проф. Крикор Азарян” в гр. Шумен.

 Дата: 24.11.2018 г. Място: гр. Шумен

 Начало: 17:00 часа

1. Концерт на ВИА „Еребуни” и танцови състави от гр. Пловдив в гр. Хасково

 Дата: 17.11.2018 г. Място: Младежки център гр. Хасково

 Начало: 17:00 часа

1. „Фул хаус“ - гостува пловдивския театрален състав в гр. Хасково.

Дата: 01.12.2018 г. Място: Младежки център гр. Хасково

Начало: 16.00 часа

1. Представяне на традиционни арменски ястия на кулинарната изложба, организирана от читалище „Заря” гр. Хасково под надслов „Характерни храни и напитки от Хасковския край”.

Дата: 14.12.2018 г. Място: читалище „Заря” гр. Хасково

Начало: 11.30 часа

1. Представяне на пиесата „Хлапето” на арменски театрален самодеен състав

 „Проф. Крикор Азарян” в гр. Бургас.

 Дата: 15.12.2018 г. Място: гр. Бургас

 Начало: 16:00 часа

**НАРОДНО ЧИТАЛИЩЕ “АРАРАТ-2001“**

гр. Хасково, ул. “Добруджа“ 11, е-mail: ararathaskovo@abv.bg

**ПЛАН ЗА ДЕЙНОСТТА ЗА 2019 Г.**

**М. ЯНУАРИ**

* Дядо Коледа идва при децата от арменското неделно училище

***Срок 05 януари 2019г. отг. Хрипче Хачадурян и Нора Дерандонян***

* Рецитал със стихове на Силва Габудикян, посветен на 100г. от рождението й.

***Срок 20.01.2019г. отг. Нора Дерандонян и Сиси Дерандонян***

**М.ФЕВРУАРИ**

* Вечер на арменското изкуство – прожектиране на арменски филм

***Срок 14 февруари 2019г. отг. Хрипче Хачадурян и Сиси Дерандонян***

* Честване на международния ден на майчиния език с програма от самодейните колективи на Читалището

***Срок 21.02.2019г. отг. Мари Пандулева и Янка Зенопян***

* Празнуване на Сирни Заговезни /Пун Парагентан/

***Срок 28 февруари 2019г. отг. Мари Пандулева, Вера Томасян.***

**М. МАРТ**

* Честване на международния ден на жената

***Срок 8 март 2019г. отг. Сиси Дерандонян, Марияна Хаиг.***

* Отчетно събрание

***Срок 25 март 2019г. отг. Мари Пандулева, Вера Томасян.***

* Изложба на книги на Хованес Туманян, по повод 150г. от неговото рождение в библиотеката към Читалището.

***Срок 30 март 2019г. отг.Нора Дерандонян и Елизабет Дерандонян***

* Арменски самодеен театрален състав :Проф.Крикор Азарян” представя пиесата „Кахакаварутян вънаснеръ” в гр. Пловдив
* ***Срок 31 март 2019г. отг. Нора Дерандонян, Хрипче Хачадурян***

**М. АПРИЛ**

* Боядисване на Великденски яйца с децата от неделното арменско училище.

***Срок 18 април 2019г. отг. Вера Томасян и Нора Дерандонян***

* Арменски самодеен театрален състав :Проф.Крикор Азарян” представя пиесата „Кахакаварутян вънаснеръ” в гр. Шумен

***Срок 20 април 2019г. отг. Нора Дерандонян, Хрипче Хачадурян***

* „Маратон на детската книга” - организиране на колективно четене на детска книга

***Срок 30 април 2019г. отг. Вера Томасян и Хрипче Хачадурян.***

* Мероприятия в чест на годишнината от Геноцида над Арменския народ

***Срок 30 април 2019г. отг. Сиси Дерандонян и Мари Пандулева***

**М. МАЙ**

* Арменски самодеен театрален състав :Проф.Крикор Азарян” представя пиесата „Кахакаварутян вънаснеръ” в гр. София

***Срок 22 май 2019г. отг. Нора Дерандонян, Хрипче Хачадурян***

* Посещение на гр. Карлово и гр. Сопот с „Клуб на пътешественика”

***Срок 24 май 2019г. отг. Марияна Хаиг, Нора Дерандонян.***

* Организиране на дарителска кампания за увеличаване на библиотечния фонд

***Срок 31 май 2019г. отг. Сиси Дерандонян, Марияна Хаиг***

* Организиране на спортен празник

***Срок 31 май 2019г. отг. Сиси Дерандонян, Хрипче Хачадурян***

**М. ЮНИ**

* Детски празник за 1юни

***Срок 01 юни 2019г отг. Нора Дерандонян***

* Закриване на учебната година с представяне на произведения на Хованес Туманян.

***Срок 15 юни 2019г. отг. Нора Дерандонян***

* Арменски самодеен театрален състав :Проф.Крикор Азарян” представя пиесата „Кахакаварутян вънаснеръ” в гр. Бургас

***Срок 25 юни 2019г. отг. Сиси Дерандонян, Мари Пандулева***

* Закриване на художественотворческия сезон на самодейните колективи към читалището

***Срок 30 юни 2019г. отг. Вера Томасян, Хрипче Хачадурян***

**М. ЮЛИ**

* Честване на празника на водата и розата

***Срок 28 юли 2019г. отг. Вера Томасян, Хрипче Хачадурян***

**М. АВГУСТ**

Ваканция

**М. СЕПТЕМВРИ**

* Откриване на художествено- творческия сезон на самодейните колективи към читалището

***Срок 30 септември 2019г. отг. Мари Пандулева, Вера Томасян, Марияна Хаиг***

* Откриване на учебната година 2019 -2020 г.

 ***Срок 30 септември 2019г. отг. Нора Дерандонян, Хрипче Хачадурян***

**М. ОКТОМВРИ**

* 7-ти Рожден ден на танцов състав „Дзахикнер”

 ***Срок 5 октомври 2019г. отг. Вера Томасян, Хрипче Хачадурян***

* Арменски самодеен театрален състав :Проф.Крикор Азарян” представя пиесата „Кахакаварутян вънаснеръ” в гр. Ксанти, Гърция

***Срок 31 октомври 2019г. отг. Вера Томасян, Нора Дерандонян***

* Празничен концерт на хор „Гомидас“ по случай 20 – ти юбилеен рожден ден на хора

 ***Срок 31 октомври 2019г. отг. Янка Зенопян, Мари Пандулева***

**М. НОЕМВРИ**

* Организиране на изяви в чест на празника на Будителите

***Срок 01 ноември 2019 отг. Хрипче Хачадурян, Нора Дерандонян***

* Кулинарна изложба „Арменската кухня и аз”

***Срок 20 ноември 2019г.отг. Янка Зенопян, Мариана Хайг***

* Организиране на празник “Ден на детската книга”

***Срок 30 ноември 2019 отг. Сиси Дерандонян, Вера Томасян***

**М. ДЕКЕМВРИ**

* Коледно тържество-концерт с участието на творческите състави към Читалището и гости

***Срок 25 декември 2019 отг. Нора Дерандонян, Янка Зенопян***

* Коледна изложба базар на клуба по приложни изкуства „Арт ателие”

***Срок 25 декември 2019 отг. Нора Дерандонян и Жаклин Тонгурян***

**10/11/2018 Хасково Председател:**

**Хасково Мари Пандулева**

**Читалищно настоятелство**

1. Мари Пандулева – председател
2. Верка Томасян – секретар
3. Хрипсиме Хачадурян
4. Сърпухи Дерандонян
5. Янка Зенопян
6. Нора Дерандонян
7. Мариана Хайг

**Проверителна комисия:**

1. Ануш Атанасова - председател
2. Серварт Твапанян
3. Михран Карекинян